Publication: Magyar Közlöny
Issue: MK-2001-43 (Year: 2001, Number: 43)
Era: 1990-2004
Section: 22. §-ával — majd utóbb a 2000. évi XXXIII. törvény
Paragraph Index: 602

11. §-ával — megállapított 30. § (1) bekezdés e) pontját sérelmezi, mivel ez álláspontja szerint a munkáltató felmentési lehetőségét olyan módon bővítette, hogy feljogosította a közalkalmazott „előrehozott öregségi nyugdíjba küldésére”. A kifogásolt rendelkezés tartalmát tekintve ugyanazt a témakört érinti a közalkalmazotti jogviszonyban állók körében, mint a jelen határozat III. rész 1. és 2. pontjában 2001/43. szám tárgyalt, a másik két indítványozó által sérelmezett rendelkezés a munkaviszonyban állók tekintetében: a jogviszonynak a munkáltató által történő megszüntetésének esetkörét. Az Alkotmánybíróság először azt vizsgálta, hogy az indítványozó álláspontja a kifogásolt törvényi szabály helyes értelmezésén alapul-e. A Kjt. 1992. július 1-i hatálybalépése óta a munkáltatót felhatalmazta arra, hogy a közalkalmazotti jogviszonyt felmentéssel megszüntesse akkor, ha „nyugellátásra szerzett jogosultságot”. A Mód. tv. — utóbb pedig a 2000. évi XXXIII. törvény 13. §-a — a „nyugdíjra jogosultság” fogalmát a korábbi törvényi szabályozáshoz képest differenciáltabban határozta meg (Kjt. 37/B. §). Ezzel összefüggésben a Kjt. eredeti 30. § (1) bekezdése kiegészült az „előrehozott öregségi nyugdíjban”, illetőleg a „szolgálati nyugdíjban” részesülés eseteivel, mint amelyek lehetővé teszik a munkáltató számára a közalkalmazotti jogviszony felmentéssel való megszüntetését. Az indítványban foglaltak vizsgálata kapcsán az Alkotmánybíróság felhívja a figyelmet arra, hogy a Kjt. 30. §

Source: https://magyarkozlony.hu/hivatalos-lapok/63a6486779bfa5c8125bbc2c7dafef09d13bd214/dokumentumok/f3e0beebfd86ad9435a490bbc2a68d9a23bcac54/letoltes